CELEX: 62012TN0074
Language: sk
Date: 2012-02-16 00:00:00
Title: Vec T-74/12: Žaloba podaná 16. februára 2012 — Mecafer/Komisia

21.4.2012   
            
            
               SK
            
            
               Úradný vestník Európskej únie
            
            
               C 118/28
            
         Žaloba podaná 16. februára 2012 — Mecafer/Komisia
   (Vec T-74/12)
   2012/C 118/47
   Jazyk konania: angličtina
   
      Účastníci konania
   
   
      Žalobkyňa: Mecafer SA (Valence, Francúzsko) (v zastúpení: R. MacLean, solicitor)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               určil, že žaloba je prípustná,
            
         
               —
            
            
               čiastočne zrušil článok 1 rozhodnutia Komisie K(2011) 8804 v konečnom znení zo 6. decembra 2011 v rozsahu, v akom iba čiastočne umožňuje vrátenie antidumpingového cla zaplateného žalobkyňou a protiprávne zadržalo dodatočné sumy vrátenia antidumpingového cla, ktoré oprávnene patrili žalobkyni,
            
         
               —
            
            
               nariadil ponechanie napadnutých rozhodnutí v platnost, kým Európska komisia prijme opatrenia potrebné na dosiahnutie súladu s akýmkoľvek rozsudkom Všeobecného súdu, a
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na tom, že žalovaná vychádzala zo zjavne nesprávneho posúdenia, keď uplatnila primerané a odôvodnené ziskové rozpätie na nezávislého dovozcu EÚ, čím nedokázala stanoviť spoľahlivú vývoznú cenu na účely výpočtu vrátenia správnej sumy antidumpingového cla, čo viedlo k porušeniu článku 2 ods. 9 a článku 18 ods. 3 nariadenia Rady (ES) č. 1225/2009 (1).
            
         
               2.
            
            
               Druhý žalobný dôvod je založený na tom, že žalovaná vychádzala zo zjavne nesprávneho posúdenia, keď pri výpočte vývoznej ceny odpočítala antidumpingové clo ako náklady, čím nedokázala stanoviť spoľahlivé dumpingové rozpätie na účely výpočtu vrátenia správnej sumy antidumpingového cla, čo viedlo k porušeniu článku 2 ods. 9, článku 2 ods. 11 a článku 11 ods. 10 nariadenia Rady (ES) č. 1225/2009.
            
         
               3.
            
            
               Tretí žalobný dôvod je založený na tom, že žalovaná neinformovala žalobkyňu o požiadavkách potrebných na dosiahnutie súladu s článkom 11 ods. 10 nariadenia Rady (ES) č. 1225/2009 priamym a primeraných spôsobom, čím porušila jej právo na obhajobu stanovené v práve EÚ, ako aj zásadu riadnej správy vecí verejných tiež založenú právom EÚ a uvedenú v článku 41 Charty základných práv Európskej únie.
            
         
      (1)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 2009, s. 51).